આ મામલે ગીતકાર મનુ રબારી જરા જુદો અભિપ્રાય ધરાવે છે. તેમના મતે, ‘એ સમયના ગુજરાતી ગીતોમાં ટહુકે કોયલડી..બોલે મોરલિયો..ચૂંદડી ચટકે.. માથે ટીલડી શોભે જેવા શબ્દો સતત વપરાતાં. એમાં પણ ગીતનું મુખડું ગમે તે હોય છેલ્લે તો મારા મૈયરના કડલાં લઈ આલો.. ઉતારા દેશું ઓરડાં..એમ એકની એક જ વાત રહેતી. આવું આપણા મોટાભાગનાં ગીતો, લોકગીતો અને ગરબામાં હતું. અમે લોકોએ વિચાર્યું કે, આનાથી એકદમ જુદા પ્રકારનું કંઈક કરવું. મેં આનાથી જુદા પ્રકારનાં ગીતો લખ્યાં જેને ધ્રુવલભાઈ અને મયૂરભાઈએ યોગ્ય ન્યાય આપ્યો જેથી તે લોકોને ગમ્યાં.’